Now showing items 41-60 of 4447
Die moontlikheid van 'n konstruksie van verborge gebreke in vorderingsregte in die algemeen en aandele van 'n maatskappy in besonder ﻿
A study of the animal and crop production systems and potential of the Bantu Ciskeian Territories ﻿
The crime abortion: a comparative legal study ﻿
Die geologie van 'n gebied rondom Uis, Suidwes-Afrika ﻿ Feesvieringe (1) Moet Christene ook die Joodse (Bybelse) feeste van die Ou Testament vier? | Reisiger
Tuiste > Bybelse vrae	> Feesvieringe (1) Moet Christene ook die Joodse (Bybelse) feeste van die Ou Testament vier?
Feeste is een van die kenmerke van religieuse mense. Regoor die spektrum van godsdienste en gelowe vier mense religieuse feeste. Van die vroegste dae af is feeste en rituele deel van menslike spiritualiteit. Dit vorm ŉ integrale deel van alle godsdienste se spirituele identiteit.
Watter feeste behoort Christene te vier? En moet Christene ook die Joodse feeste van die Ou Testament vier? Dit is enkele vrae waaroor daar net so baie menings as feeste is. In hierdie eerste artikel (1) gaan ek probeer om eers te verduidelik watter feeste Jode gevier het en die relevansie daarvan vir Christene. ŉ Volgende artikel sal spesifiek oor Christelike feeste handel.
Feeste in die Ou Testament
Vanaf die vroegste tyd is die Joodse jaar gekenmerk deur groot feeste – die “feeste van die Here”. Sommige feeste is gereël om saam te val met die wisseling van die seisoene, om die volk te herinner dat God voortdurend vir hulle sorg en om hulle ’n geleentheid te bied om aan God hul dankbaarheid te betoon. Tydens ander feeste is groot gebeurtenisse in die geskiedenis van Israel gedenk, die geleenthede toe God op ’n onmiskenbare wyse ingetree het om sy volk te verlos. Al die feeste was geleenthede van heelhartige vreugde en genieting van God se goeie gawes en terselfdertyd plegtige byeenkomste om sy vergewing en reiniging te vra. Dit is opmerklik dat die getal 7 dikwels in al die feeste voorkom. Feeste was deel van die Joodse spiritualiteit. Dit was feeste wat die Tora (Die eerste 5 boeke van Moses) hulle beveel het om te onderhou (Lev. 23; Num.28; Deut. 16).
1.Sabbat : Die sewedagsiklus in die daaglikse lewenstyl was van die antieke wêreld af ŉ gebruik wat ook buite Israel gevolg is. Die Joodse Sabbat was egter ŉ bevel van die Tora. Hierdie opdrag was so streng dat oortreders selfs met die dood gestraf is.
Die Sabbat was die sewende dag en op hierdie dag was werk verbode en die daaglikse offers verdubbel. Hierdie viering het veral verband gehou met die voltooiing van God se skeppingswerk (Eks. 20:11), die verlossing uit Egipte (Deut. 5:15) en die mens se behoefte aan rus en verkwikking (Eks 23:12). Ná die ballingskap is die reëls in verband met die Sabbat streng toegepas (Neh. 13:15-22), en die nakoming daarvan het een van die uitstaande kenmerke van die Judaïsme geword. Die streng beskouing van die Sabbat het aanleiding gegee tot baie ander wette rondom die Sabbat. Daar word tot 39 hoofsoorte werksaamhede op die Sabbat verbied. Die “Sjabbat” was nie net ŉ weeklikse feesdag nie, maar al die heilige feeste moes op dieselfde manier as die “Sjabbat” ingerig word.
KategoriëBybelse vrae Sleutelwoordw:Bybelse Feeste, feeste, Joodse Feeste, ritueel
Hoekom vier Christene Kersfees, terwyl die vroeë Christene dit nie gedoen het nie? Is dit moontlik om regtig gelukkig te wees?